google/wiki40b huggingface dataset:
Γιόχαν Βόλφγκανγκ Γκαίτε

Βιογραφία

Η οικογένεια του ήταν μια από τις πιο εύπορες στη Φρανκφούρτη και του προσέφερε πολλές δυνατότητες μόρφωσης. Σε ηλικία 15 χρονών έγραψε τα πρώτα του ποιήματα, τα οποία στη συνέχεια κατέστρεψε. Το 1765 ξεκίνησε σπουδές Νομικής στη Λειψία κατόπιν επιθυμίας του πατέρα του. Παράλληλα με τις σπουδές του ασχολήθηκε με τις εικαστικές τέχνες. Στην Λειψία ήρθε σε επαφή με το έντονο ελληνικό στοιχείο της πόλης. Ως φίλος των Ελλήνων και της Ελλάδας αφιέρωσε πολλά έργα του στην Ελληνική Αρχαιότητα. 
Το 1769 αρρώστησε και επέστρεψε στη Φρανκφούρτη. Την ίδια περίοδο άρχισε να ανακαλύπτει μέσα του και τον ήρωά του Φάουστ. Το 1770 ολοκλήρωσε τις σπουδές Νομικής και παράλληλα παρακολούθησε μαθήματα Ιατρικής, Χημείας και Βοτανικής. Επέστρεψε στη Φρανκφούρτη και ασχολήθηκε με τη δικηγορία. Το 1774, συγκλονισμένος από την αυτοκτονία ενός φίλου του, έγραψε Τα πάθη του νεαρού Βέρθερου, ένα μυθιστόρημα που λάτρεψε ο Ναπολέων Α΄ και έγινε λάβαρο του ηθικού και πνευματικού κινήματος. Η Βαϊμάρη υπήρξε σημαντικός σταθμός στη σταδιοδρομία του Γκαίτε, καθώς είχε αναλάβει εκεί καθήκοντα Υπουργού του Δούκα της. Ένα από τα σημαντικότερα έργα του Γκαίτε είναι το Ταξίδι στην Ιταλία, το οποίο έγραψε κατά τη διαμονή του στη νότια Ιταλία. Μέχρι το 1805 είχε στενή επαφή και φιλία με τον Σίλλερ και μια βαθιά φιλία αναπτύχθηκε μεταξύ των δύο ανδρών. 
Το 1806 παντρεύτηκε την Κριστιάνε Βούλπιους, με την οποία είχε ήδη από το έτος 1789 ένα γιο, τον Αουγκούστ φον Γκαίτε, τον οποίον γαλούχησε με τα φιλελληνικά του ιδεώδη και που αργότερα παντρεύτηκε την επίσης φιλελληνίδα Οθέλλεια φον Γκαίτε.
Ο Φάουστ, το δημιούργημα ολόκληρης της ζωής του, ολοκληρώθηκε με τον δεύτερο τόμο ένα χρόνο πριν το θάνατο του, το 1832 στη Βαϊμάρη.Οι τελευταίες του λέξεις ήταν: "Φως,περισσότερο φως" Γερμανικά: "Mehr Licht!".
Ανεξάρτητος (Σερρών)

Ιστορικό

Η έντυπη έκδοση ήταν ημερήσια πολιτική και οικονομική εφημερίδα που εκδιδόταν στις Σέρρες από το 1996 έως τις αρχές του 2010. Κυκλοφορούσε όλες τις ημέρες της εβδομάδας εκτός της Δευτέρας.
Από το 1997 ήταν μέλος του Συνδέσμου Ημερησίων Περιφερειακών Εφημερίδων (ΣΗΠΕ). Εκδότης Διευθυντής ήταν έως το 2010 ο Στέλιος Ρακιτζής. Το 1999 δημιουργείται και η διαδικτυακή έκδοση της εφημερίδας. Το 2010 το δυσμενές οικονομικό κλίμα πλήττει την έντυπη έκδοση της εφημερίδας οπότε αναστέλλεται η κυκλοφορία της. Συνεχίζει πλέον μόνο στο διαδίκτυο, με εκδότη και διευθυντή τον Χρήστο Πλακιά.
Σελεύκεια Σαμουλιάς

Η Σελεύκεια ήταν ελληνική πόλη στην Ιτουραία της Κοίλης Συρίας. Βρισκόταν κοντά στη λίμνη Σαμαχωνίτιδα (η σημ. Μερόμ ή Huleh του Ισραήλ) και λίγο πιο νότια από την Αντιόχεια του Λιβάνου.
Η Σελεύκεια αυτή αναφέρεται πολλές φορές από τον Φλάβιο Ιώσηπο (Περί του Ιουδαϊκού πολέμου, IV.1 και Ιωσήπου βίος κεφ.37), ως κώμη. Απαντά στο Ταλμούδ με τους τύπους Selik, Selika, και Selikos και στην αραμαϊκή Βίβλο ως Salwaḳia ή Salwaḳya.
Η πόλη κτίστηκε από τον Αντίοχο Γ΄ μετά την κατατρόπωση των πτολεμαϊκών στρατευμάτων στο όρος Πάνειον (198 π.Χ.). Σκοπός της νεοϊδρυθείσας Σελεύκειας ήταν η φύλαξη των νέων περιοχών που περιήλθαν στην σελευκιδική κατοχή. Αρχικά ήταν φαίνεται σελευκιδικό οχυρό που με την πάροδο του χρόνου μετεξελίχθηκε σε κανονική ελληνιστική πόλη. Από υπόθεση του ερευνητή Grätz -βασισμένη σε σχόλιο του χρονικού Megillat Taanit- τα υπολείμματα των ηττημένων Φαρισαίων κατέφυγαν στη Σελεύκεια προκειμένου να γλιτώσουν την καταδίωξη του Ιουδαίου βασιλιά Αλεξάνδρου Ιανναίου (103 -76 π.Χ.). Τελικά η σελευκιδική πόλη έπεσε στα χέρια του τελευταίου (83/2 π.Χ.), ο οποίος και την κατέστρεψε. Έκτοτε εξέπεσε σε χωριό. Κατά την επανάσταση των Εβραίων εναντίον των Ρωμαίων το 66 μ.Χ., η Σελεύκεια πρωτοστάτησε, μαζί με την γειτονική πόλη Γάμαλα, και τη Σογάνη.
Την θέση της αρχαίας Σελεύκειας κατέχει η σημερινή πόλη Siluqiye στα σύνορα Ισραήλ-Συρίας.
Βουνί Λεμεσού

Τοποθεσία

Το Βουνί είναι κτισμένο σε υψόμετρο 770 μέτρων πάνω από την επιφάνεια της θάλασσας. Στα βορειοδυτικά συνορεύει με το Όμοδος, στα δυτικά με την Κισσούσα και την Ποταμιού, στα νοτιοδυτικά με την Πάχνα, στα νότια με τον Άγιο Αμβρόσιο, στα νοτιοανατολικά με τον Άγιο Θεράπων, στα ανατολικά με τη Λόφου και στα βορειοανατολικά με το Κοιλάνι.

Φυσικό περιβάλλον

Το Βουνί βρίσκεται στη γεωγραφική περιοχή Κρασοχωρίων Επαρχίας Λεμεσού. Από τα παλιά χρόνια η καλλιεργήσιμη γη καλυπτόταν από αμπέλια, αν και τις τελευταίες δεκαετίες περιορίστηκε η παραγωγή λόγω αστυφιλίας.

Ονομασία

Το χωριό ονομάστηκε βουνί που σημαίνει χαμηλό βουνό, εξαιτίας της τοποθεσίας στην οποία είναι κτισμένο.

Ιστορία

Ελάχιστες ιστορικές αναφορές υπάρχουν σχετικά με το χωριό. Εμφανίζεται σε ενετικούς χάρτες της εποχής του μεσαίωνα, αλλά σε βορειότερη τοποθεσία.
Σύμφωνα με την τοπική παράδοση, στη θέση του σύγχρονου χωριού υπήρχαν τέσσερις οικισμοί. Ήταν κτισμένοι σε χαμηλά βουνά. Οι τρεις από αυτούς, το Πέρα Βουνίν, η Βελόνακα και ο Άης Μάμας πλήγησαν από την επιδημία λέπρας που μεταδόθηκε στην Κύπρο το 1692 και ερημώθηκαν. Διαδόθηκε μόνο ο οικισμός Βουνί, στον οποίο εγκαταστάθηκαν και όσοι κάτοικοι των άλλων τριών οικισμών που διασώθηκαν.
Live & Loud

Τραγούδια

CD 1

1. Intro - 3:12

2. Paranoid (Osbourne, Iommi, Butler, Ward) - 3:17

3. I Don't Want to Change the World (Osbourne, Wylde, Castillo, Kilmister) - 4:06

4. Desire (Osbourne, Wylde, Castillo, Kilmister) - 6:00

5. Mr. Crowley (Osbourne, Rhoads, Daisley) - 6:25

6. I Don't Know (Osbourne, Rhoads, Daisley) - 5:12

7. Road to Nowhere (Osbourne, Wylde, Castillo) - 5:30

8. Flying High Again (Osbourne, Rhoads, Daisley, Kerslake) - 5:03

9. Guitar Solo (Wylde) - 4:43

10. Suicide Solution (Osbourne, Rhoads, Daisley) - 5:02

11. Goodbye to Romance (Osbourne, Rhoads, Daisley) - 6:18
CD 2

1. Shot in the Dark (Osbourne, Soussan) - 6:36

2. No More Tears (Osbourne, Wylde, Castillo, Inez, Purdell) - 7:50

3. Miracle Man (Osbourne, Wylde, Daisley) - 4:58

4. Drum Solo (Castillo) - 2:52

5. War Pigs (Osbourne, Iommi, Butler, Ward) - 9:17

6. Bark at the Moon (Osbourne) - 5:28

7. Mama, I'm Coming Home (Osbourne, Wylde, Kilmister) - 5:45

8. Crazy Train (Osbourne, Rhoads, Daisley) - 6:20

9. Black Sabbath (Osbourne, Iommi, Butler, Ward) - 7:12

10. Changes (Osbourne, Iommi, Butler, Ward) - 5:15

Βραβεία

Live & Loud (άλμπουμ)
Ηνωμένες Πολιτείες (RIAA Certification): Πλατινένιος
2639 Πλάνμαν

Φυσικά χαρακτηριστικά

Τα κυρίως φυσικά χαρακτηριστικά του Πλάνμαν είναι άγνωστα. Ο Πλάνμαν περιστρέφεται γύρω από τον εαυτό του μία φορά κάθε 70 ως 110 ώρες περίπου, μία πολύ αργή περιστροφή για αστεροειδή.
Τζον Άσμπερυ

Έργα στα Ελληνικά

Αυτοτελή
Συρμός σκιά, εισαγωγή, μετάφραση, σημειώσεις Βασίλης Παπαγεωργίου, Εστία 1994.
Αυτοπροσωπογραφία σε κυρτό κάτοπτρο, μετάφραση Χάρης Βλαβιανός, επίμετρο Χάρολντ Μπλουμ, Νεφέλη 1995, 1999.
Κορίτσια σε φυγή, μετάφραση και επίμετρο Βασίλης Παπαγεωργίου, Νέα Εστία 1840, 2011.
Ανθολογημένα ποιήματα
Στη σκιά του τρένου, John Ashbery και Kenneth Koch, εισαγωγή, μετάφραση Βασίλης Παπαγεωργίου. Υπερίων 1997, σε συνεργασία με τον οργανισμό Θεσσαλονίκη πολιτιστική πρωτεύουσα Ευρώπης 1997.
Ανθολογία Αμερικανικής Ποίησης Του Εικοστού Αιώνα, εισαγωγή και μετάφραση Γιάννης Λειβαδάς, Ηριδανός 2007.
Η Μεταμοντέρνα Αμερικανική Ποίηση, εισαγωγή και μετάφραση Γιάννης Λειβαδάς, Κουκούτσι 2017.
NGC 4945

Ο NGC 4945 ή Caldwell 83 είναι σπειροειδής γαλαξίας στον αστερισμό Κένταυρος. Το ανακάλυψε ο αστρονόμος James Dunlop το 1826. Παρόλο που θεωρούνταν παρόμοιος με τον Γαλαξία μας, η παρατήρησή του με ακτίνες Χ έδειξε πως έχει ασυνήθιστα ενεργό πυρήνα Σίφερτ 2, στον οποίο ενδέχεται να υπάρχει πολύ μεγάλη μαύρη τρύπα. Είναι μια από τις τέσσερις λαμπρότερες πηγές στην άπω υπέρυθρη ακτινοβολία έξω από την τοπική ομάδα γαλαξιών (μαζί με τους Μεσιέ 82, Μεσιέ 83 και τον γαλαξία του Γλύπτη). Στον γαλαξία παρατηρείται επίσης μεγάλος ρυθμός δημιουργίας νέων άστρων.

Ομάδα γαλαξιών

Ο NGC 4945 είναι από τους λαμπρότερους γαλαξίες της Ομάδας γαλαξιών Κενταύρου Α/Μ83, καθώς και ο δεύτερος λαμπρότερος μετά από τον Κένταυρο Α στην υποομάδα του Κενταύρου Α.
O NGC 4945 απέχει περίπου 13 εκατομμύρια έτη φωτός.

Υπερκαινοφανείς αστέρες

Στον NGC 4945 έχουν παρατηρηθεί δύο υπερκαινοφανείς αστέρες, οι 2011ja και 2005af.
Πρωτάθλημα ποδοσφαίρου Γουινέας

Ιστορία

Το πρωτάθλημα δημιουργήθηκε το 1965 με πρώτη περίοδο τo 1965–66.
Ιερός Ναός Ευαγγελίστριας Πειραιώς

Ανέγερση

Ο ναός της Ευαγγελίστριας Πειραιά άρχισε να κτίζεται στα 1893 σε σχέδια του δημοτικού αρχιτέκτονα Γεωργίου Ζίζηλα. Ο Εμμανουήλ Παπακωνσταντίνου που τον διαδέχεται, επιβλέπει και αναλαμβάνει τα κατασκευαστικά σχέδια. Στα 1898 ολοκληρώνεται η κατασκευή του ναού. Παράλληλα αξιοποιούνται και υλικά από τον ημιτελή ναό του Τζανείου Νοσοκομείου.

Αρχιτεκτονικά χαρακτηριστικά

Πρόκειται για τρίκλιτη βασιλική με δύο πλάγιες προεξοχές, ώστε να δημιουργείται ένα είδος σταυροειδούς διάταξης. Αρχικά δεν είχε τρούλο και κωδωνοστάσιο. Το 1897 θα μπει κωδωνοστάσιο στον άξονα της δυτικής όψης και οι πλάγιες κλίμακες της νότιας όψης. Μεταξύ 1899-1901 φτιάχνεται ο διευρυμένος νάρθηκας και ανοικοδομούνται τα ισόγεια παραρτήματα (το εξομολογητήριο και η κατοικία του νεωκόρου). Η μορφολογία του είναι νεοκλασική: επίπεδοι γωνιόλιθοι, κορινθιακά κιονόκρανα, ψευδοϊσόδομη τοιχοποιία του κατώτερου επιπέδου της πρόσοψης.
Κοινότητα Πάγου

Η Κοινότητα Πάγου ήταν κοινότητα της Σύρου που λειτούργησε την περίοδο 1912-1998. Έδρα της ήταν ο οικισμός Πάγος. 
Με την εφαρμογή του προγράμματος Καποδίστριας, το 1999, καταργήθηκε και εντάχθηκε στον δήμο Άνω Σύρου, του οποίου αποτέλεσε δημοτικό διαμέρισμα. 
Με την εφαρμογή του προγράμματος Καλλικράτης αποτελεί σήμερα κοινότητα (διαμέρισμα) του δήμου Σύρου - Ερμούπολης. 
Το διαμέρισμα του Πάγου έχει συνολικό πληθυσμό 960 κατοίκους, σύμφωνα με την απογραφή του 2011 και αποτελείται από τα χωριά Πάγος (363 κατοίκους), Αγρός (89 κατοίκους), Μεσαριά (279 κατοίκους) και Παρακοπή (229 κατοίκους).
Σήμερα Πρόεδρος του Τοπικού Συμβουλίου είναι ο Δημήτρης Νομικός

Διατελέσαντες Πρόεδροι Κοινότητας/Τοπικού Συμβουλίου

Ξανθάκης Αντώνης 1993-1998
Φρέρης Μάρκος 2007-2011
Ξανθάκης Σεβαστιανός 2011-2014
Νομικός Δημήτρης 2014
Καριγιότας

Βιογραφία

Ήταν γιος τού Γκεντιμίνας μεγάλου δούκα της Λιθουανίας. Πριν το 1349 βαπτίστηκε Μιχαήλ. 
Το 1349 ο αδελφός του Αλγκίρντας τον έστειλε μαζί με τους γιους του Αΐκστας και Συμεών στον Γιανί Μπεγκ χάνο της Χρυσής Ορδής για να διαπραγματευθεί μία συμμαχία εναντίον των Τευτόνων Ιπποτών και κατά της Μόσχας. Όμως ο Γιανί Μπεγκ παρέδωσε τον Καριγιότας στον Συμεών μεγάλο πρίγκιπα της Μόσχας για λύτρα.
Κόστα Μουσίνσκι

Βιογραφία

Γεννήθηκε στις 7 Απριλίου 1897 στο Σλαβίνσκι Μπροντ της Αυστροουγγαρίας από οικογένεια Σέρβων. Σπούδασε και αποφοίτησε από το Ζάγκρεμπ και με το ξέσπασμα του πρώτου παγκοσμίου πολέμου κατατάχτηκε στον Αυστροουγγρικό στρατό και έκανε θητεία 17 χρόνων στην υπηρεσία της αυστροουγγρικής μοναρχίας.
Υπήρξε λοχίας που συμμετείχε στην εκστρατεία κατά της Σερβίας στα τέλη του 1914. Συνελήφθη στην περιοχή της Κολουμπάρα από τους Σέρβους και από τότε ήταν στην υπηρεσία του σερβικού στρατού. Μαζί με άλλες μονάδες πήρε μέρος στην υποχώρηση μέσω Αλβανίας στην Κέρκυρα. Μετά τον Α΄παγκόσμιο πόλεμο πήρε τον βαθμό του υπολοχαγού και του απονεμήθηκε το "αστέρι του Καραγιώργη". Μετά τον πόλεμο πήγε για επανεκπαίδευση στο μηχανικό και προήχθη Λοχαγός το 1931.
Κατά τη διάρκεια της βασιλείας του Αλεξάνδρου Καραγιώργεβιτς ήταν προσωπικός βοηθός του, και αργότερα υπασπιστής της βασίλισσας Μαρίας και του βασιλιά Πέτρος Καραγιώργεβιτς. Το 1937 προήχθη σε συνταγματάρχη.
Η κήρυξη του Β΄ παγκοσμίου πολέμου τον βρήκε στη γενέτειρά του, μετά την κατάρρευση του μετώπου συνελήφθη από τους Ουστάσι και καταδικάστηκε σε θάνατο. Ωστόσο, αθωώθηκε και απελευθερώθηκε μετά την επανεξέταση της νωρίτερης στρατιωτικής του σταδιοδρομίας. Από το Ζάγκρεμπ ήρθε στο Βελιγράδι στις 13 Απρίλιος 1941. Στο Βελιγράδι παραμένει για μεγάλο χρονικό διάστημα μετά την κατάληψη του από τον Γερμανικό στρατό.
Μετά από πρόσκληση του νεοεκλεγέντος πρωθυπουργού Μίλαν Νέντιτς έγινε διοικητής του σερβικού σώματος εθελοντών (SDK) και διοικητής της διοίκησης εθελοντών στο Βελιγράδι. Σε αυτή τη θέση ήταν από τις 15 Σεπτεμβρίου 1941 μέχρι τη σύλληψή του από τους Γερμανούς στις 7 Δεκέμβριος 1941.
Ο Γερμανικός στρατός κατοχής συνέλαβε τον συνταγματάρχη Μουσίνσκι στις 7 Δεκέμβριος 1941 με την κατηγορία ότι βοήθησε το επαναστατικό κίνημα του Ντράζα Μιχαΐλοβιτς, προσήχθη ενώπιον γερμανικού στρατιωτικού στρατοδικείου στο Βελιγράδι και καταδικάστηκε σε θάνατο από εκτελεστικό απόσπασμα. Μόνο η παρέμβαση του Μίλαν Νέντιτς, ο οποίος απείλησε την παραίτησή του, ο συνταγματάρχης Μουσίνσκι απαλλάχθηκε από την ποινή του θανάτου και καταδικάστηκε σε ένα έτος στη φυλακή.
Το 1943 επέστρεψε στην ίδια θέση και παρέμεινε εκεί μέχρι την το 1945 και την απελευθέρωση από ους Γερμανούς. Προήχθη στο βαθμό του στρατηγού τον Αύγουστο του 1944. Μετά την εδραίωση των κομματικών δυνάμεων απελευθέρωσης στη Βοσνία ο Μουσίνσκι πηγαίνει για να συναντήση τον Μιχαΐλοβιτς. Μαζί του υπέγραψε συμφωνία και μετακίνησε τις δυνάμεις του στην Σλοβενία. Στις 8 Ιανουάριος 1946 Βρετανοί στρατιώτες τον συνέλαβαν και τον μετέφεραν στο στρατόπεδο Έμπολι στο Ρίμινι, κι έπειτα τον παρέδωσαν στις αρχές της Νέας Γιουγκοσλαβίας ως εγκληματία πολέμου.
Η δίκη του στρατηγού Μουσίσκ πραγματοποιήθηκε στις 10 Ιουνίου έως 15 Ιουλίου 1946 στο Βελιγράδι. Κατηγορήθηκε ως διοικητής του SDK υπεύθυνος για τις μαζικές εκτελέσεις ομήρων στο Κραγκούγιεβατς τον Οκτώβριο του 1941, ότι συνεργάστηκε με τους Γερμανούς στον κοινό αγώνα κατά των ανταρτών και ότι διέπραξε εγκλήματα κατά του τοπικού πληθυσμού.
Καταδικάστηκε σε θάνατο από εκτελεστικό απόσπασμα και εκτελέστηκε στις 17 Ιουλίου 1946 στο Βελιγράδι.
Σπέοθος

Ο Σπέοθος (Speothos) είναι γένος κυνίδη που βρίσκεται στην Κεντρική και Νότια Αμερική. Το γένος περιλαμβάνει τον ζωντανό σκύλο των θαμνώνων, Speothos venaticus, και ένα εξαφανισμένο είδος επί Πλειστόκαινου, Speothos pacivorus. Περιέργως, το απολιθωμένο είδος ταυτοποιήθηκε και ονομάστηκε πριν ανακαλυφθεί το υπάρχον είδος, με το αποτέλεσμα ότι το είδος τύπου Σπέοθος είναι ο S. pacivorus.
Erga omnes

Erga omnes είναι λατινική φράση η οποία χρησιμοποιείται συνήθως σε νομικά θέματα και έχει την έννοια: "έναντι όλων". Μια δικαστική απόφαση αναφέρεται ότι έχει ισχύ δεδικασμένου erga omnes, και ισχύει, δηλαδή για όλους, και όχι μόνο όσον αφορά τα συμβαλλόμενα / ενδιαφερόμενα μέρη (inter partes). Ο όρος είναι, συνεπώς, σε αντίθεση για παράδειγμα με μια συμβατική υποχρέωση, η οποία ισχύει μόνο για τα μέρη που υπέγραψαν τη σύμβαση.
Στο διεθνές δίκαιο, δικαίωμα erga omnes είναι ένα δικαίωμα που κάθε έθνος μπορεί να διεκδικήσει, ανεξάρτητα από τις συνθήκες που θα ήταν σε θέση να υπογράψει για τον εαυτό του (ιδιαίτερα για τους κατοίκους της επικράτειάς του ή των υπηκόων του, υπό την προϋπόθεση ότι θα έχουν αδικηθεί σε μια χώρα η οποία έχει υπογράψει τις ίδιες συνθήκες). Μια χώρα έχει το δικαίωμα να αντιταχθεί σε οποιαδήποτε πράξη πειρατείας, γενοκτονίας, δουλείας, βασανιστηρίων, ή φυλετικών διακρίσεων, που διαπράχθηκε στο έδαφός της από υπήκοο χώρας η οποία δεν καταδικάζει αυτές τις πράξεις, ή έχει διαπραχθεί εκτός του εδάφους της εναντίον ενός από τους υπηκόους της σε μια χώρα που καταδικάζει τις πράξεις αυτές, χωρίς καν να χρειάζεται να προσφύγει στη δική της δικαιοδοσία.
Η έννοια αυτή έχει αναγνωριστεί από το διεθνές Δικαστήριο, στην απόφασή του το 1970, στην υπόθεση Barcelona Traction μεταξύ Βελγίου και Ισπανίας (όπου τα ενδιαφερόμενα μέρη που επηρεάζονται από την απόφαση του ισπανικού δικαστηρίου ήταν βελγικής υπηκοότητας, αλλά μέτοχοι εταιρείας νόμιμα εγκατεστημένης στον Καναδά και στην οποία η Ισπανία αρνήθηκε να αναγνωρίσει τη νομιμότητα των συμφερόντων τους και το δικαίωμα διπλωματικής προστασίας από το Βέλγιο κατά τα ένδικα μέσα που παρουσιάζονται στην Ισπανία). Το Διεθνές Δικαστήριο αναγνώρισε με την απόφασή του το δικαίωμα της διπλωματικής προστασίας erga omnes των δικαιωμάτων των φυσικών και νομικών προσώπων από τη χώρα ανάλογα με την εθνικότητά τους ή τη χώρα τους νόμιμης διαμονής, ανεξάρτητα από τον τόπο της νόμιμης διαμονής, ή των συμφερόντων τους.
Στο Μακεδονικό ονοματολογικό ζήτημα, η συμφωνία που υπογράφηκε μεταξύ των δυο κρατών (Ελλάδας και ΠΓΔΜ), προέβλεπε ότι το νέο όνομα της χώρας Σεβέρνα Μακεντόνιγια (Βόρεια Μακεδονία) θα ισχύει erga omnes, έναντι όλων και όχι μόνο μεταξύ των δυο συμβαλλομένων κρατών.
Κάτω Λα Ταστ

Η Κάτω Λα Ταστ (Lower La Taste) είναι ένα χωριό της Γρενάδας. Ανήκει στην ενορία του Αγίου Πατρικίου.  Πήρε το όνομά της από το χωριό Λα Ταστ.
Ερνέστος Α΄ του Χόενλοε-Λάνγκενμπουργκ

Βιογραφία

Ήταν ο πρωτότοκος γιος τού Καρόλου-Λουδοβίκου πρίγκιπα τού Χόενλοε-Λάνγκενμπουργκ και της Αμαλίας-Ενριέττας, κόρης τού Ιωάννη-Χριστιανού Β΄ κόμη τού Ζολμς-Μπάρουτ.
Γεννήθηκε στο Λάνγκενμπουργκ και ως στρατιωτικός ανήλθε ως τον βαθμό τού υποστράτηγου. Διαδέχθηκε τον πατέρα του το 1825 ως 4ος πρίγκιπας τού Χόενλοε-Λάνγκενμπουργκ και απεβίωσε στο Μπάντεν-Μπάντεν σε ηλικία 66 ετών.
Φρίντριχ Βίλχελμ Β΄ του Νάσσαου-Ζήγκεν

Βιογραφία

Ήταν ο μόνος (επιζών) γιος του Φρειδερίκου-Γουλιέλμου Α΄ πρίγκιπα του Νασσάου-Ζήγκεν και της Ελισάβετ, κόρης του Φρειδερίκου Β΄ μαργκράβου της Έσσης-Χόμπουργκ.
Το 1722 που απεβίωσε ο πατέρας του, ο Φρειδερίκος-Γουλιέλμος Β΄ ήταν 16 ετών και αδυνατούσε να οδηγήσει το πριγκιπάτο σε έξοδο από την οικονομική του κρίση. Ο ίδιος απεβίωσε το 1734 χωρίς άρρεν τέκνο. Επόμενος άρρην διάδοχος ήταν ο 4ος εξάδελφός του Γουλιέλμος Δ΄ από τον νεότερο κλάδο Νασσάου-Ντητς, έτσι ο Κάρολος ΣΤ΄ των Αψβούργων του το μεταβίβασε ως φέουδο.
Αστεροσκοπείο της Χαϊδελβέργης

Ιστορία

Τα όργανα του Αστεροσκοπείου προήλθαν από το αστεροσκοπείο του Μάνχαϊμ. Το 1880 το ίδρυμα μεταφέρθηκε προσωρινώς στην Καρλσρούη επειδή οι αστρονομικές ατμοσφαιρικές συνθήκες επιδεινώθηκαν. Στα επόμενα χρόνια, τρεις άλλες τοποθεσίες εξετάσθηκαν για μετεγκατάσταση, με τη Χαϊδελβέργη-Καίνιχστουλ να επιλέγεται τελικά.
Στις 20 Ιουνίου 1898 το «Großherzogliche Bergsternwarte» εγκαινιάσθηκε με τελετή από τον Μέγα δούκα Φρειδερίκο του Μπάντεν. Το ίδρυμα αποτελείτο από δύο αλληλοσυμπληρούμενα τμήματα: το αστροφυσικό με επικεφαλής τον Μαξ Βολφ και το αστρομετρικό με επικεφαλής τον Καρλ Βίλελμ Βάλεντίνερ. Ο Βάλεντίνερ ήταν ο πρώην διευθυντής στο αστεροσκοπείο στο Μάνχαϊμ και είχε αποφασίσει την πρώτη μετεγκατάσταση. Μετά τη συνταξιοδότηση του Βάλεντίνερ το 1909, αμφότερα τα τμήματα τέθηκαν υπό τη διοίκηση του Μαξ Βολφ.
Ενώ ακόμα το νέο συγκρότημα του αστεροσκοπείου βρισκόταν υπό κατασκευή, ο Βολφ κατόρθωσε να εξασφαλίσει μία δωρεά 10.000 δολαρίων από την Αμερικανίδα ευεργέτρια Κάθριν Γουλφ Μπρους, για την απόκτηση ενός ισχυρού νέου διπλού διοπτρικού τηλεσκοπίου των 41 εκατοστών για τη νέα τεχνική της φωτογραφίας, τον «Διπλό αστρογράφο Μπρους». Για πολλά χρόνια αυτό το τηλεσκόπιο ήταν το βασικό ερευνητικό όργανο του Αστεροσκοπείου. Αργότερα ο Βολφ εξασφάλισε μία ακόμα δωρεά για την κατασκευή ενός κατοπτρικού τηλεσκοπίου 71 εκατοστών, του πρώτου τέτοιου τηλεσκοπίου στο Αστεροσκοπείο.
Τα κύρια πεδία δραστηριότητας του αστεροσκοπείου ήταν η έρευνα των νεφελωμάτων και η αναζήτηση για την ανακάλυψη νέων αστεροειδών. Ο Βολφ, οι υπόλοιποι παρατηρητές και οι διάδοχοί του ανεκάλυψαν περισσότερους από 800 αστεροειδείς, μεταξύ των οποίων και τον πρώτο τρωικό αστεροειδή, τον Αχιλλέα, το 1906. Αυτός ο καταιγισμός νέων ανακαλύψεων οφείλεται στην πρωτοπόρο χρήση της φωτογραφικής μεθόδου. Ο πρώτος αστεροειδής που ανακαλύφθηκε με αυτή τη μέθοδο ήταν ο 323 Μπρούσια, που ονομάθηκε και αυτός προς τιμή της δωρήτριας του αστρογράφου.
Από την 1η Ιανουαρίου 2005 το Αστεροσκοπείο της Χαϊδελβέργης έπαψε να υπάγεται στο γερμανικό κράτος, καθώς συγχωνεύθηκε με το Ινστιτούτο Θεωρητικής Αστροφυσικής και το Ινστιτούτο Αστρονομικών Υπολογισμών για να συναποτελέσουν το Κέντρο Αστρονομίας του Πανεπιστημίου της Χαϊδελβέργης
Διάστημα 1999 (Τηλεοπτική σειρά)

«Διάστημα 1999» (αγγλ. “Space 1999”) είναι αγγλική τηλεοπτική σειρά επιστημονικής φαντασίας, που προβλήθηκε σε 48 συνολικά επεισόδια κατά τη διάρκεια των ετών 1975-1978 στο βρετανικό τηλεοπτικό κανάλι ITV και αποτελεί την επιτυχή εξέλιξη των παλαιότερων παραγωγών του καναλιού BBC της δεκαετίας του ‘60, οι οποίες ήταν γυρισμένες σε στούντιο. 
Δημιουργοί της είναι οι Τζέρι και Σίλβια Άντερσον, που έγιναν διάσημοι χάρη στην παραγωγή των σειρών «Thunderbirds», «Captain Scarlet and the Mysterons», «Fireball XL5» και «UFO».

Υπόθεση

Στις 13 Σεπτεμβρίου του μελλοντικού έτους 1999, στην κατοικημένη από γήινους Σελήνη, μια πυρηνική έκρηξη που σημειώνεται εκτρέπει το δορυφόρο από την τροχιά του με αποτέλεσμα οι 311 κάτοικοι της «Σεληνόβασης Άλφα» να περιπλανώνται αβοήθητοι στο αχανές σύμπαν.

Τακτικοί και έκτακτοι πρωταγωνιστές

Οι βασικοί πρωταγωνιστές του σίριαλ ήταν οι Αμερικανοί ηθοποιοί Μάρτιν Λαντάου (στο ρόλο του Διοικητή Τζον Κόνιγκ) και Μπάρμπαρα Μπέιν (στο ρόλο της Δρ. Έλενα Ράσελ), οι οποίοι την εποχή που γυρίστηκε η σειρά ήταν σύζυγοι και είχαν προηγουμένως μια επιτυχή εμφάνιση στη σειρά «Mission: Impossible». Η επιλογή του συγκεκριμένου ζεύγους που έγινε από τον παραγωγό Λιου Γκρέιντ (κόντρα στην επιθυμία της Σίλβια Άντερσον, που επέμενε για Βρετανούς ηθοποιούς) έχει να κάνει με την προσπάθεια να προσελκυσθεί το ενδιαφέρον του Αμερικανικού τηλεοπτικού κοινού, με πιθανό στόχο η σειρά να πωληθεί σε κάποιο από τα μεγάλα τηλεοπτικά δίκτυα των ΗΠΑ.
Σαν τακτικά μέλη του καστ εμφανίσθηκαν επίσης ο Μπάρι Μορς (υποδυόμενος τον καθηγητή Βίκτορ Μπέργκμαν την πρώτη χρονιά), η Κάθριν Σελ (που ενσάρκωσε το ρόλο της εξωγήινης καλλονής Μάγια, τη δεύτερη σεζόν), η Ζίνια Μέρτον (σαν Σάντρα Μπινς), οι Άντον Φίλιπς (σαν Δρ. Ματίας), Πρέντις Χάνκοκ (Πολ Μόρο), Κλίφτον Τζόουνς (Ντέιβιντ Κέινο), Τόνυ Άνχολτ (Τόνυ Βερντέσι), Άντι Ντέμσι, Σάρα Μπούλεν, Τόνυ Άλιν και Κουέντιν Πιερ . 
Επίσης, χάρις στο σίριαλ έγινε ευρύτερα γνωστός ο Αυστραλός ηθοποιός Νικ Τέιτ (σαν Άλαν Κάρτερ).
Έκτακτες εμφανίσεις πραγματοποίησαν οι Κρίστοφερ Λη, Τζόαν Κόλινς, Πέτερ Κούσινγκ, Τζούντυ Γκίσον, Ίαν Μακσέιν, Λέο Μακέρν, Μπίλυ Γουάιτλο, Πάτρικ Θρότον, Σάρα Ντάγκλας, Στιούαρτ Ντέιμον, Ρόι Ντότρις (σαν Επίτροπος Σίμοντς) και Μπράιαν Μπλέσντ.
Βσέβολοντ Γ΄ του Βλαντίμιρ

Η ζωή του

Ήταν γιος του Γιούρι Α΄ του Κιέβου και της 2ης συζύγου του Ελένης από την Κωνσταντινούπολη, που μάλλον είναι η κόρη του σεβαστοκράτορα Ισαακίου Κομνηνού, γιου του Αλεξίου Α' Κομνηνού αυτοκράτορα των Ρωμαίων. Βαπτίσθηκε Δημήτριος και ο πατέρας του σε ανάμνηση ίδρυσε την πόλη Dmitrov. Έζησε τα νεανικά του έτη στην αυτοκρατορική αυλή της Κωνσταντινούπολης και κατά την επιστροφή του στη Ρωσία επισκέφθηκε το 1170 την Τιφλίδα, όπου νυμφεύτηκε την πριγκίπισσα της Οσετίας.
Διαδέχθηκε τον μεγαλύτερο ομομήτριο αδελφό του Μιχαήλ ως πρίγκιπας του Βλαντίμιρ. Υπέταξε αμέσως τους ισχυρούς βογιάρους, εναντίον των οποίον αγωνιζόταν ο Μιχαήλ, και αντιμετώπισε συστηματικά τους Βουλγάρους του Βόλγα. Εγκατέστησε υποτελή πρίγκιπα στο Νόβγκοροντ και πάντρεψε μια κόρη του με τον μέγα πρίγκιπα του Κιέβου. Ήταν αμείλικτος στους ανυπάκουους: το 1180 εκτόπισε τον πρίγκιπα του Ριαζάν και το ίδιο το 1187. Το 1207 κατέστρεψε έως εδάφους τις πόλεις Ριαζάν και Μπέλγκοροντ.
Η Ιστορία της εκστρατείας του Ιγκόρ' που γράφτηκε στην εποχή του, τον επαινεί αναφέροντας: "πρίγκιπα Βσέβολοντ! πέταξε στο χρυσό Κίεβο και εξασφάλισε τον πατρικό θρόνο. Ο στρατός σου με τα κουπιά του μπορεί να κάνει σταγόνες τον Βόλγα και με τα κράνη του να αδειάσει τον Ντον". Ασχολήθηκε με την πρωτεύουσά του Βλαντίμιρ, εξωραΐζοντάς την με οικοδομήματα. Η σύζυγός του Μαρία, που αφιερώθηκε σε έργα ευσέβειας ιδρύοντας μοναστήρια, έγινε αγία από τη Ρωσική Εκκλησία.